open-index/open-wikipedia-markdown huggingface dataset:
அபாடி பானோ பேகம்

**அபாடி பானோ பேகம் (பி அம்மான்)** (பிறப்பு 1850 இறப்பு: 13 நவம்பர் 1924) இந்திய விடுதலை இயக்கத்தின். ஒரு முக்கிய குரலான இவர் **பி அம்மான்** என்றும் அழைக்கப்பட்டார்.  அரசியலில் தீவிரமாக பங்கேற்ற முதல் முஸ்லிம் பெண்களில் ஒருவரான இவர், பிரித்தானிய அரசிடமிருந்து இந்தியாவை விடுவிக்கும் இயக்கத்தின் ஒரு பகுதியாக இருந்தார்.

## சுயசரிதை
1839 ஆம் ஆண்டு உத்தரபிரதேசத்தின் அம்ரோகா
கிராமத்தில் பிறந்த இவர், ராம்பூர் மாநிலத்தின் மூத்த அதிகாரியான அப்துல் அலி கான் என்பவரை மணந்தார். தம்பதியருக்கு ஒரு மகளும் ஐந்து மகன்களும் இருந்தனர். இளம் வயதிலேயே கணவன் இறந்த பிறகு, தன் குழந்தைகளைக் கவனிக்கும் பொறுப்பு இவர் மீது விழுந்தது. தன்னிடம் குறைந்த வளங்கள் இருந்தபோதிலும், அபாடி பானோ பேகம் தனது குழந்தைகளுக்கு கல்வி கற்பதற்காக தனது நகைகளை அடகு வைத்தார். பானோ பேகம் முறையான கல்வியைப் பெறவில்லை. ஆனால் உத்தரபிரதேசத்தின் பரேலி நகரில் உள்ள ஆங்கில வழிப் பள்ளியில் தனது குழந்தைகள் கல்வி பயில அனுப்பினார். இவரது மகன்கள், மௌலானா முஹம்மது அலி ஜவ்ஹர் மற்றும் மௌலானா செளகத் அலி ஆகியோர் கிலாபத் இயக்கம் மற்றும் இந்திய சுதந்திர இயக்கத்தின் முன்னணி நபர்களாக மாறினர். பிரித்தானிய ராச்சியத்திற்கு எதிரான ஒத்துழையாமை இயக்கத்தின் போது அவர்கள் முக்கியப் பங்கு வகித்தனர்.

அபாடி பானோ பேகம் அரசியலிலும் தீவிரமாக பங்கேற்றார். மேலும் கிலாபத் குழுவின் ஒரு பகுதியாகவும் இருந்தார். 1917 இல், அன்னி பெசண்ட் மற்றும் அவரது இரண்டு மகன்களை சிறையில் இருந்து விடுவிக்கும் போராட்டத்தில் இவர் இணைந்தார். சுதந்திரப் போராட்டத்தில் பெண்களின் ஆதரவைப் பெற முடியும் என்பதால், மகாத்மா காந்தி இவரைப் பேச ஊக்குவித்தார். 1917 ஆம் ஆண்டில், அகில இந்திய முசுலிம் லீக்கின் அமர்வுகளின் போது, இவர் மிகவும் மனதைத் தொடும் வகையில் வலிமையான உரையை நிகழ்த்தினார். இது பிரித்தானிய இந்தியாவின் முஸ்லிம்கள் மீது நீடித்த தாக்கத்தை ஏற்படுத்தியது.

கிலாபத் இயக்கத்திற்கான ஆதரவைத் திரட்டுவதற்காக இந்தியா முழுவதும் பரவலாகப் பயணம் செய்தார். கிலாபத் இயக்கம் மற்றும் இந்திய சுதந்திர இயக்கத்திற்கான நிதி சேகரிப்பில் அபாடி பானோ பேகம் முக்கியப் பங்கு வகித்தார். இவர், மௌலானா அசரத் மோகானி மோகனியின் மனைவி பேகம் அசரத் மோகனி, பசந்தி தேவி, சரளாதேவி சௌதுராணி மற்றும் சரோஜினி நாயுடு ஆகியோருடன் பெண்கள் மட்டும் கூடும் கூட்டங்களில் அடிக்கடி உரையாற்றி, பால கங்காதர திலகர் அமைத்த *திலக் சுவராஜ் நிதிக்கு* நன்கொடை அளிக்குமாறு பெண்களை அறிவுறுத்தினார். இந்திய சுதந்திர இயக்கத்திற்காக. இவர் 1924 இல் இறக்கும் வரை சுதந்திர இயக்கத்தில் தீவிரமாக இருந்தார் 

## இறப்பு
அபாடி பானோ பேகம் 13 நவம்பர் 1924 அன்று 73 வயதில் இறந்தார்.

### நினைவு அஞ்சல் தலை
14 ஆகஸ்ட் 1990 அன்று, பாக்கித்தான் அஞ்சல் அலுவலகம் அதன் 'சுதந்திரத்தின் முன்னோடிகள்' தொடரில் இவரது நினைவாக ஒரு நினைவு அஞ்சல தலையை வெளியிட்டது.

## சான்றுகள்

பகுப்பு:இந்திய விடுதலைப் போராட்ட வீராங்கனைகள்
பகுப்பு:1924 இறப்புகள்
பகுப்பு:1850 பிறப்புகள்
தாக்கூர் பிருத்வி சிங் தியோரா

**தாக்கூர் பிருத்வி சிங் தியோரா** (*Thakur Prithvi Singh Deora*) இந்தியாவைச் சேர்ந்த ஓர் அரசியல்வாதியாவார். 1934 ஆம் ஆண்டில் இவர் பிறந்தார். இராசத்தானைச் சேர்ந்த இவர் சுதந்திரக் கட்சியின் பிரதிநிதியாக இராசத்தான் சட்டமன்றத்தில் உறுப்பினராக இருந்தார்.

## வாழ்க்கை வரலாறு
தியோரா 1967 ஆம் ஆண்டு பாலி தொகுதியிலிருந்து இராசத்தான் சட்டமன்ற உறுப்பினராகத் தேர்ந்தெடுக்கப்பட்டார்  

தாக்கூர் பிருத்வி சிங் தியோரா 2019 ஆம் ஆண்டு நவம்பர் மாதம் 26 ஆம் தேதியன்று தனது 85 ஆம் வயதில் இறந்தார் 

## குறிப்புகள்

பகுப்பு:2019 இறப்புகள்
பகுப்பு:இராசத்தான் சட்டமன்ற உறுப்பினர்கள்
பகுப்பு:இந்திய அரசியல்வாதிகள்
பகுப்பு:ராஜஸ்தான் நபர்கள்
நாராயண் பெனிவால்

**நாராயண் பெனிவால்**  (*Narayan Beniwal*) இந்தியாவைச் சேர்ந்த ஓர் அரசியல்வாதியாவார். இராசத்தான் மாநிலத்தின்  நாகௌர் நகரத்தைச் சேர்ந்த இவர் ,  2019 ஆம் ஆண்டு அக்டோபர் மாதம் 24 ஆம் தேதி நடைபெற்ற தேர்தலில் கின்வாசரில் இருந்து இராசத்தான் சட்டமன்ற உறுப்பினராகத் தேர்ந்தெடுக்கப்பட்டார்  இராசுரிய லோக்தந்திரிக் கட்சியின் உறுப்பினராக இருந்தார். நாராயண் பெனிவால் இராசுட்ரிய லோக்தந்திரிக் கட்சியின் நிறுவனரும் நாகௌர் நாடாளுமன்ற உறுப்பினருமான அனுமான் பெனிவாலின் சகோதரர் ஆவார்.

## ஆரம்ப வாழ்க்கை மற்றும் கல்வி
நாராயண் பெனிவால் 1975 ஆம் ஆண்டு சூலை மாதம் 11 ஆம் தேதி இராசத்தானின் நாகௌர் மாவட்டத்தில் உள்ள பாரங்காவன் கிராமத்தில் இராம்தேவ் மற்றும் மோகினி தேவிக்கு மகனாகப் பிறந்தார். இராசத்தான் பல்கலைக்கழகத்தில் இளங்கலை அறிவியல் பட்டம் பெற்றார்.  2000 ஆம் ஆண்டில் சுமேசு பெனிவால்  என்பவரை  மணந்து கொண்டார். இவர்களுக்கு ஒரு மகன் (பிரதீக் பெனிவால்) உள்ளார்.

## மேற்கோள்கள்

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:ராஜஸ்தான் நபர்கள்
திருநெல்வேலி சென்னை எழும்பூர் - வந்தே பாரத் விரைவு வண்டி

**திருநெல்வேலி சென்னை எழும்பூர் - வந்தே பாரத் விரைவு வண்டி** (*Chennai Egmore - Tirunelveli Vande Bharat Express*) என்பது இந்தியாவின் 28வது வந்தே பாரத் விரைவுவண்டி ஆகும். இது தமிழ்நாடு மாநிலம் முழுவதும் பயன்படும் வகையில் திருநெல்வேலி சென்னை நகரங்களை இணைத்து திருநெல்வேலியில் நிறுத்தப்பட்டுச் செயல்படுகிறது. இந்த தொடருந்தினை 24 செப்டம்பர் 2023 அன்று பாரதப் பிரதமர் நரேந்திர மோதி புது தில்லியிலிருந்து காணொலி காட்சி மூலம் தொடங்கி வைத்தார்.

இந்த தொடருந்து திருநெல்வேலியில்  காலை 06.00 மணிக்குக் கிளம்பி விருதுநகர், மதுரை, திண்டுக்கல், திருச்சிராப்பள்ளி, விழுப்புரம் ஆகிய தொடருந்து நிலையங்களில் நின்று சென்னை எழும்பூரை மதியம் 13.50க்குச் சென்றடையும். மறுமார்க்கத்தில் சென்னை எழும்பூரிலிருந்து பிற்பகல்  14.50க்குப் புறப்பட்டு விழுப்புரம்,திருச்சிராப்பள்ளி, திண்டுக்கல், மதுரை, விருதுநகர் வழியாகத் திருநெல்வேலியினை இரவு 22.40க்கு சென்றடையும். இந்த தொடருந்து 20665/20666 என்ற எண்களுடன் வாரத்தில் 6 நாட்கள் இயக்கப்படுகிறது.

## பெட்டிகள்
இது இருபத்தி ஆறாவது 2வது தலைமுறை மற்றும் பதினான்காவது '''வந்தே பாரத் 2.0 தொடருந்து''' ஆகும். இது இந்தியாவின் தயாரிப்பு திட்டத்தின் முன்முயற்சியின் கீழ் சென்னை பெரம்பூரில் உள்ள ஒருங்கிணைந்த இரயில்பெட்டி இணைப்புத் தொழிற்சாலையில் வடிவமைக்கப்பட்டுத் தயாரிக்கப்பட்டது.

## பெட்டிகளமைப்பு
20665/20666 சென்னை எழும்பூர் - திருநெல்வேலி வந்தே பாரத் விரைவுத் தொடருந்து தற்போது குளிரூட்டப்பட்ட 7 அமரும் வசதிகொண்ட பெட்டிகளுடன் 1 சிறப்பு குளிரூட்டப்பட்ட உட்காரும் வசதி கொண்ட பெட்டியுடன் இயக்கப்படுகிறது. 

## சேவை
20665/20666 சென்னை எழும்பூர் - திருநெல்வேலி வந்தே பாரத் தொடருந்து செவ்வாய்க்கிழமை தவிர்த்து வாரத்தில் 6 நாட்கள் இயக்கப்படும். இது  தூரத்தினை சராசரி வேகமான 83 கி.மீ./மணியுடன் 7 மணி 50 நிமிட பயண நேரத்தில் சென்றடையும். அதிகபட்ச அனுமதிக்கக்கூடிய வேகம் (மணிக்கு 110 கி. மீ. ஆகும்.


## பயண விவர அட்டவணை
இந்த 20665/20666 சென்னை எழும்பூர் - திருநெல்வேலி வந்தே பாரத் தொடருந்தின் அட்டவணை கீழே கொடுக்கப்பட்டுள்ளது:-

## மேலும் பார்க்கவும்
* வந்தே பாரத் தொடருந்து
* தேஜஸ் விரைவு தொடருந்து
* கதிமான் விரைவுவண்டி
* சென்னை எழும்பூர் தொடருந்து நிலையம்
* திருநெல்வேலி சந்திப்பு தொடருந்து நிலையம்
## மேற்கோள்கள்

பகுப்பு:சென்னை போக்குவரத்து
பகுப்பு:தமிழகத்தில் தொடருந்து போக்குவரத்து
பகுப்பு:இந்திய விரைவுவண்டிகள்
சுவாமி நாராயணன் அக்சர்தாம், நியூ ஜெர்சி

**சுவாமி நாராயணன் அக்சர்தாம், நியூ ஜெர்சி**, ஐக்கிய அமெரிக்காவின்  நியூ ஜெர்சி மாகாணத்தில் உள்ள இராபின்ஸ்வில் நகரியத்தில் அமைந்துள்ள உலகின் இரண்டாவது பெரிய இந்து சமயக் கோயில் ஆகும். இக்கோயில் 8 அக்டோபர் 2023 அன்று திறந்து வைக்கப்படவுள்ளது. இக்கோயிலின் மூலவர் சுவாமி நாராயண் ஆவார். மேலும் இக்கோயிலில் இராதா கிருஷ்ணன், இராமர்-சீதை மற்றும் சிவன்-பார்வதி ஆகிய தெய்வங்களின் தனிச்சன்னதிகள் உள்ளது. 

## அமைவிடம்
இக்கோயில் நியூ யார்க் நகரத்தில் உள்ள டைம்ஸ் சதுக்கத்திற்கு தெற்கே 60 மைல் தொலைவிலும்;  வாசிங்டன், டி. சி.க்கு வடக்கே 180 மைல் தொலைவிலும்; நியூ செர்சி நகரத்திற்கு வடமேற்கே 23.5 மைல் தொலைவில் உள்ள இராபின்ஸ்வில் நகரியத்தில் அமைந்துள்ளது. 

## கட்டிடக் கலை
183 ஏக்கர் பரப்பளவில் அமைந்த இக்கோயில் 2011ம் ஆண்டு முதல் 2023ம் ஆண்டு வரை, அமெரிக்கா முழுவதிலிருந்தும் 12,500 தன்னார்வலர்களின் உதவியுடன், இந்தியச் சிற்பிகளால் வாஸ்து சாஸ்திரம் மற்றும் பாஞ்சராத்திர சாஸ்திரப்படி கட்டப்பட்டது. இது இந்துக்களின் ஆன்மீக-பண்பாட்டு வளாகமாக உள்ளது. இக்கோயிலில் 10 ஆயிரம் தெய்வச் சிற்பங்கள் மற்றும் இந்திய இசைக்கருவிகள் மற்றும் இந்திய நடன வடிவங்கள் கொண்டுள்ளது.

இக்கோயில் வளாகத்தில் சுவாமி நாராயண்  மூலவர் ஆவார். இராதா கிருஷ்ணன், இராமர்-சீதை மற்றும் சிவன்-பார்வதி போன்ற தெய்வங்களுக்கு 12 துணைக் கோயில்கள் கோபுரங்களுடன் உள்ளது. இக்கோயில் கட்டுமானத்தில் சுண்ணாம்பு, இளஞ்சிவப்பு மணற்கல், பளிங்குக் கல் மற்றும் கருங்கல் மட்டுமே பயன்படுத்தப்பட்டுள்ளது.

## படக்காட்சிகள்

File:BAPS Robbinsville Mandir - Exterior 2.jpg|கோயிலின் வெளித்தோற்றம்
File:BAPS Robbinsville Mandir - Exterior.jpg|கோயிலின் வெளித்தோற்றம்
File:BAPS Robbinsville Mandir - carving 8.jpg|கோயிலின் உட்பக்கக் காட்சி
File:BAPS Robbinsville Mandir - carving 9.jpg|கோயில் சிற்பங்கள்
File:BAPS Robbinsville Mandir - Carved Grill.jpg|கல்லில் செதுக்கப்பட்ட சாளரம்
File:BAPS Robbinsville Mandir - carving 1.jpg|கோயில் சிற்பங்கள்
File:BAPS Robbinsville Mandir - carving 2.jpg|கோயில் சிற்பங்கள்
File:BAPS Robbinsville Mandir - carving 3.jpg|கோயில் சிற்பங்கள்
File:BAPS Robbinsville Mandir - carving 4.jpg|கோயிலின் வெளித்தோற்றம்
File:BAPS Robbinsville Mandir - carving 5.jpg|மூலவர் சுவாமி நாராயண் சிற்பம்
File:BAPS Robbinsville Mandir - carving 6.jpg|கோயில் சிற்பங்கள்
File:BAPS Robbinsville Mandir - carving 7.jpg|கோயில் சிற்பங்கள் 
File:BAPS Robbinsville Mandir - carving interior.jpg|கோயில் சிற்பங்கள்
File:BAPS Robbinsville Mandir - interior 2.jpg|குவிமாடத்தின் உட்புறக்காட்சி
File:BAPS Robbinsville Mandir - interior dome 2.jpg|குவிமாடத்தின் உட்புறக்காட்சி
File:BAPS Robbinsville Mandir - interior dome.jpg|குவிமாடத்தின் உட்புறக்காட்சி
File:BAPS Robbinsville Mandir - mandir interior.jpg|கோயிலின் உட்பக்கக் காட்சி 
File:BAPS Robbinsville Mandir - Murti 2.jpg| சுவாமி நாராயணன் மற்றும் சுவாமி குணாதிதானந்தர் 
File:BAPS Robbinsville Mandir - Pramukh Swami Maharaj.jpg|பிரமுக் சுவாமி மகாராஜ்


## இதனையும் காண்க
* அக்சரதாம் (தில்லி)
* சுவாமி நாராயண் அக்சர்தாம் (காந்திநகர்)
## மேற்கோள்கள்

## வெளி இணைப்புகள்
* BAPS Swaminarayan Sanstha  The organization responsible for the creation of Akshardham

பகுப்பு:இந்துக் கோயில்கள்
பகுப்பு:அமெரிக்க இந்துக் கோவில்கள்
பகுப்பு:சுவாமிநாராயண் கோயில்கள்
இந்திரா தேவி பாவ்ரி

**இந்திரா தேவி பாவ்ரி** (*Indira Devi Bawri*) இந்தியாவைச் சேர்ந்த ஓர் அரசியல்வாதியாவார். இராசத்தான் மாநிலத்தைச் சேர்ந்த இவர் 2018 ஆம் ஆண்டு முதல் மெர்டா சட்டமன்றத் தொகுதியைப் பிரதிநிதித்துவப்படுத்துகிறார். இராசத்தான் மாநில சட்டமன்ற உறுப்பினரான இவர் இராசுட்ரிய  லோக்தந்திரிக் கட்சியின் உறுப்பினராக உள்ளார்.

## மேற்கோள்கள்

பகுப்பு:நாகவுர் மாவட்ட நபர்கள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:ராஜஸ்தான் அரசியல்வாதிகள்
பகுப்பு:இராசத்தான் சட்டமன்ற உறுப்பினர்கள்
கே.எல். சிறீமாலி

**கலு லால் சிறீமாலி** (*K. L. Shrimali*) இந்தியாவைச் சேர்ந்த ஓர் அரசியல்வாதியாவார். மத்திய கல்வி அமைச்சராகவும், நாடாளுமன்ற உறுப்பினராகவும் கல்வியாளராகவும் இவர் இருந்துள்ளார்.

1909ஆம் ஆண்டு இராசத்தான் மாநிலத்தின் உதய்பூரில் சிறீமாலி பிறந்தார். பனாரசு இந்து பல்கலைக்கழகம், கல்கத்தா பல்கலைக்கழகம் மற்றும் நியூயார்க்கு நகரத்திலுள்ள கொலம்பியா பல்கலைக்கழகம்ஆகியவற்றில் கல்வி பயின்றார்.

1955ஆம் ஆண்டு மே மாதம் முதல் 1963ஆம் ஆண்டு ஆகத்து மாதம் வரை மத்திய அமைச்சர்கள் குழுவில் கல்வி அமைச்சராகப் பணியாற்றினார். 1952ஆம் ஆண்டு ஏப்ரல் மாதம் முதல் 1962ஆம் ஆண்டு ஏப்ரல் மாதம் வரை சிறீமாலி இராசத்தான் மாநிலத்திலிருந்து  மாநிலங்களவை உறுப்பினராக இராசத்தான் மாநிலத்தைப் பிரதிநிதித்துவப்படுத்தினார் 

பல கல்வி மற்றும் பல்வேறு சமூக நல அமைப்புகளுடன் தொடர்பு கொண்டிருந்தார் இவர்,  "இயன் சிக்சன்" என்ற மாதாந்திர கல்வி இதழின் ஆசிரியராகவும் இருந்தார். பல நூல்களை வெளியிட்டுள்ளார். இராசத்தானின் உதய்ப்பூரில் உள்ள புகழ்பெற்ற வித்யா பவன் பள்ளியின் நிறுவனர்களில் இவரும் ஒருவராவார். இது பேடன் பவலின் சிறுவர் சாரணர் இயக்கத்தில் நிறுவப்பட்டதாகும். கல்விக்கு இவர் ஆற்றிய பங்களிப்பிற்காக 1976ஆம் ஆண்டு இவருக்கு பத்ம விபூசண் விருது இந்திய அரசல் வழங்கப்பட்டது.

2000ஆம் ஆண்டு சனவரி மாதம் 5ஆம் தேதியன்று சிறீமாலி தனது 90ஆவது வயதில் இராசத்தான் மாநிலம் உதய்பூரில் இறந்தார்.

## மேற்கோள்கள்

பகுப்பு:3வது மக்களவை உறுப்பினர்கள்
பகுப்பு:2000 இறப்புகள்
பகுப்பு:1909 பிறப்புகள்
பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:இந்திய அரசியல்வாதிகள்
பகுப்பு:ராஜஸ்தான் நபர்கள்
ஆர். பி. வி. எஸ். மணியன்

**ஆர். பாலவேங்கட சுப்பிரமணியன்** (சுருக்கமாக:**ஆர். பி. வி. எஸ். மணியன்**), ஆன்மீகப் பேச்சாளர் மற்றும் எழுத்தாளர் ஆவார். இவர் முன்னர் விசுவ இந்து பரிசத்தின் தமிழ் மாநில தலைவராக இருந்தவர். இவர் திருச்சி செயிண்ட் ஜோசப் கல்லூரியில் படித்த பாலவேங்கட சுப்பிரமணியன், தமிழ்நாடு அரசின் வணிக வரித்துறையில் பணியாற்றினார். படிக்கும் காலத்திலிருந்தே இவருக்கு விவேகானந்தர் மீது ஈடுபாடு இருந்ததால், அவரது கொள்கைகளைப் பரப்பும் பணியில் ஈடுபடுவதற்காக வேலையை விட்டார்.

கன்னியாகுமரியில் 1970ம் ஆண்டில் விவேகானந்தர் நினைவு மண்டபம் அமைக்கும் பணி நடைபெற்றபோது, ராஷ்டிரிய சுயம்சேவாக் சங்கம் சார்பில் நன்கொடை திரட்டம் பணியில் ஆர். பி. வி. எஸ். மணியன் தீவிரமாக ஈடுபட்டார். 1970களில் விவேகானந்த கேந்திரம் சார்பில் மாணவர்கள் மத்தியில் தீவிரமாகப் பேசி வந்த மணியன், 1980ஆம் ஆண்டுவாக்கில் தமிழ்நாடு விசுவ இந்து பரிசத் அமைப்பில் இணைந்தார்.

ஆர். பி. வி. எஸ். மணியன் 11 செப்டம்பர் 2023 அன்று *பாரதியும் விவேகானந்தரும்* என்ற தலைப்பில் சென்னை தியாகராய நகரில் உள்ள பாரதிய வித்தியா பவன் கிளையில் உரையாற்றினார். சனாதன தர்மத்தை ஆதரித்துப் பேசிய மணியன், சர்ச்சைக்குரிய விதத்தில் திருவள்ளுவர் மற்றும் அம்பேத்கரைக் குறித்துப் பேசினார். இதனால் காவல்துறையால் 14 செப்டம்பர் 2023 அன்று கைது செய்யப்பட்ட ஆர். பி. வி. எஸ். மணியன் சைதாப்பேட்டை நீதிமன்றத்தில் ஆஜர்படுத்தப்பட்டு 29 செப்டம்பர் 2023  வரை நீதிமன்றக் காவலில் வைக்கப்பட்டார். 3 அக்டோபர் 2023 அன்ற்ய் ஆர்.பி. வி. எஸ் மணியன் நிபந்தனை பிணையின் பேரில் நீதிமன்றத்தால் விடுவிக்கப்பட்டார்.

## மேற்கோள்கள்

பகுப்பு:இந்து சமயப் பேச்சாளர்கள்
பகுப்பு:தமிழ் ஆன்மிக எழுத்தாளர்கள்
பகுப்பு:இந்து சமய எழுத்தாளர்கள்
பகுப்பு:வாழும் மக்கள்
கட்டுடைப்பு

**கட்டுடைப்பு** (*Deconstruction*) என்பது உரைக்கும் பொருளுக்கும் இடையிலான உறவைப் புரிந்துகொள்வதற்கான தளர்வாக வரையறுக்கப்பட்ட அணுகுமுறைகளின் தொகுப்பாகும். கட்டுடைப்பு என்ற கருத்தாக்கம் தத்துவஞானி ஜாக்கஸ் தெரிதாவால் அறிமுகப்படுத்தப்பட்டது. அவர் பிளாட்டோனிசத்தின் "உண்மையான" வடிவங்கள் மற்றும் தோற்றங்களுக்கு மேலே மதிப்பிடப்பட்ட சாரங்களின் கருத்துகளில் இருந்து மாறுபடுவதாக கூறுகின்றார்.  1980களில் இருந்து, இந்த மொழி பற்றிய முன்மொழிவுகள் மொழி என்பது சிறந்த நிலையான மற்றும் புலனாகும் என்பதற்குப் பதிலாக திரவத்தன்மை உடையது என்ற கூற்று சட்டப் பிரிவுகள்  மானுடவியல், வரலாற்று வரலாறு,  மொழியியல், சமூக மொழியியல்,  மனோ பகுப்பாய்வு, LGBT ஆய்வுகள், மற்றும் பெண்ணியம் . கட்டிடக்கலை உள்ளிட்ட பல்வேறு ஆய்வுகளுக்கு உத்வேகம் அளித்துள்ளன   கட்டுடைப்பு   என்பது  கலை,  இசை மற்றும் இலக்கிய விமர்சனத்தில் மற்றும் கட்டிடக்கலையில் கட்டுடைப்பியல் போன்ற துறைகளில் முக்கியமானதாக உள்ளது.

## சான்றுகள்

பகுப்பு:பின் நவீனத்துவ கோட்பாடு
பகுப்பு:All accuracy disputes
விரார் மருத்துவமனை தீவிபத்து

**விரார் மருத்துவமனை தீவிபத்து** (*Virar hospital fire*) இந்தியாவின் மகாராட்டிர மாநிலத்திலுள்ள விரார் நகரத்தில் ஏற்பட்ட தீவிபத்தைக் குறிக்கிறது. 2021 ஆம் ஆண்டு ஏப்ரல் மாதம் 23 ஆம் தேதியன்று நிகழ்ந்த இத்தீவிபத்தில் 13 கோவிட்-19 நோயாளிகள் கொல்லப்பட்டனர். 

## பின்னணி
கோவிட்-19 பெருந் தொற்றுநோயால் இந்தியா அப்போது மோசமாக பாதிக்கப்பட்டிருந்தது. நெரிசல் மற்றும் ஆக்சிசன் பற்றாக்குறை ஆகிய நெருக்கடிகள் அடிக்கடி ஏற்பட்ட பிரச்சனைகளில் அடங்கும். 2021 ஆம் ஆண்டு ஏப்ரல் 21 ஆம் தேதியன்று  மகாராட்டிர மாநிலம் நாசிக்கில் உள்ள ஒரு மருத்துவமனையில் 24 கோவிட் நோயாளிகள் ஆக்சிசன் விநியோகம் தடைபட்டதால் இறந்தனர். 2021 ஆம் ஆண்டில், இந்தியாவில் மும்பை மற்றும் பருச்சிலும் மருத்துவமனைகளில் தீ விபத்து ஏற்பட்டது.

## விபத்து

2021 ஆம் ஆண்டு ஏப்ரல் மாதம் 21 ஆம் தேதியன்று அதிகாலையில், இந்திய மாநிலமான மகாராட்டிராவில் மும்பைக்கு வடக்கே உள்ள விரார் நகரத்தில் உள்ள விசய் வல்லப் மருத்துவமனையின் தீவிர சிகிச்சைப் பிரிவில் தீ விபத்து ஏற்பட்டது. அந்த நேரத்தில் தீவிரச் சிகிச்சைப் பிரிவில் 17 நோயாளிகள் இருந்தனர். அவர்களில் 13 பேர் கொல்லப்பட்டனர். 

## மேற்கோள்கள்


பகுப்பு:2021 நிகழ்வுகள்
பகுப்பு:தீ விபத்துகள்
பகுப்பு:மகாராட்டிரம்
மண்டியா சட்டமன்றத் தொகுதி

**மண்டியா சட்டமன்றத் தொகுதி** (*Mandya Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது மண்டியா மாவட்டத்தில் உள்ளது. மண்டியா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 189 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:மண்டியா மாவட்டம்
உதயன் குகா

**உதயன் குகா** (*Udayan Guha*) இந்தியாவைச் சேர்ந்த ஓர் அரசியல்வாதியாவார். தற்போது மேற்கு வங்காள அரசாங்கத்தின் வடக்கு வங்காள மேம்பாட்டுத் துறைக்கான மந்திரி சபையில் ஓர் அமைச்சராகப் பணியாற்றுகிறார். மூன்று முறை மேற்கு வங்க சட்டமன்ற உறுப்பினராக திங்காட்டா தொகுதியில் பணிபுரிந்துள்ளார்.

உதயன் குகா 2011 ஆம் ஆண்டு முதல் 2021 ஆம் ஆண்டு வரை  திங்காட்டா சட்டமன்ற தொகுதியைப்  பிரதிநிதித்துவப்படுத்தினார்  2021 ஆம் ஆண்டிலும் இதே தொகுதிக்கு நடைபெற்ற இடைத்தேர்தல் வாக்கெடுப்பில் இவர் 164,088 வாக்குகள் வித்தியாசத்தில் மீண்டும் வெற்றி பெற்றார்.

அனைத்திந்திய திரிணாமுல் காங்கிரசு கட்சியைச் சேர்ந்த இவர் முன்பு அகில இந்திய பார்வர்ட் பிளாக்கில் இருந்து வந்தார்.

## மேற்கோள்கள்

பகுப்பு:வாழும் மக்கள்
பகுப்பு:1955 பிறப்புகள்
பகுப்பு:இந்திய அரசியல்வாதிகள்
பகுப்பு:மேற்கு வங்காள அரசியல்வாதிகள்
வாங்கலின் லோவாங்டாங்

**வாங்கலின் லோவாங்டாங்** (*Wanglin Lowangdong*) இந்தியாவைச் சேர்ந்த ஓர் அரசியல்வாதியாவார்.

லோவாங்டாங் 2019ஆம் ஆண்டு நடைபெற்ற அருணாச்சலப் பிரதேச சட்டப் பேரவைத் தேர்தலில் போர்துரியா-போகபானி தொகுதியில் இந்திய தேசிய காங்கிரசு கட்சியின் வேட்பாளராகப் போட்டியிட்டு தேர்ந்தெடுக்கப்பட்டார்.  கல்வித் தகுதியைப் பொறுத்தவரை, இவர் ஒரு பட்டதாரியாவார்.

வாங்கலின் லோவாங்டாங் அருணாச்சலப் பிரதேசத்தின் போர்துரியா கிராமத்தின் நோக்டே பழங்குடியினரில் ஒருவராகப் பிறந்தார். தற்போது இவர் நோக்டே பழங்குடியினரின் இன்றியமையாத தலைவராகவும் உள்ளார்.

லோவாங்டாங் மீண்டும் 2024ஆம் ஆண்டு நடைபெற்ற அருணாசலப் பிரதேச சட்டமன்றத் தேர்தலில் பாரதிய ஜனதா கட்சி சார்பில் போட்டியிட்டு வெற்றி பெற்றார்.

## இதையும் காண்க
*அருணாசலப் பிரதேச சட்டமன்றம்

## மேற்கோள்கள்

## புற இணைப்புகள்
*Wanglin Lowangdong profile
*MyNeta Profile
*Janpratinidhi Profile

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:அருணாச்சலப் பிரதேச நபர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:அருணாசலப் பிரதேச சட்டமன்ற உறுப்பினர்கள்
முகுத் மணி அதிகாரி

**முகுத் மணி அதிகாரி** (*Mukut Mani Adhikari*) இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியில் இவர் உறுப்பினராக உள்ளார். 2021 ஆம் ஆண்டு மே மாதம் நடைபெற்ற தேர்தலில் இவர் மேற்கு வங்க சட்டமன்ற உறுப்பினராக இராணாகாட்டு தெற்குத்  தொகுதியிலிருந்து தேர்ந்தெடுக்கப்பட்டார். 2021 மேற்கு வங்க சட்டசபைத் தேர்தலில் அகில இந்திய திரிணாமுல் காங்கிரசு கட்சியின் பர்னாலி டே ராயை 16,515 வாக்குகள் வித்தியாசத்தில் வெற்றி பெற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
அக்பர் ஹைதாரி

: *அசாமின் ஆளுநராக இருந்த முகம்மது சலே அக்பர் ஹைதாரியிலிருந்து வேறுபடுத்தப்பட வேண்டும்.*

**சர் முஹம்மது அக்பர் நாசர் அலி ஹைதாரி**, (*Sir Muhammad Akbar Nazar Ali Hydari*) *சதர் உல்-மஹாம்*, கிபி (1869-1941) என்பவர் ஓர் இந்திய அரசியல்வாதி ஆவார். இவர் ஐதராபாத்து மாநிலத்தின் பிரதமராக 18 மார்ச் 1937 முதல் செப்டம்பர் 1941 வரை பணியாற்றினார்.

## ஆரம்ப கால வாழ்க்கை
வலது|thumb|263x263px
ஹைதாரி 1869ஆம் ஆண்டு நவம்பர் 8ஆம் தேதி முஸ்லிம்களின் சுலைமானி போஹ்ரா சமூகத்தில் பிறந்தார். இவரின் தந்தை சேத் நாசர் அலி ஹைடாரி, பம்பாயின் தொழிலதிபர் ஆவார்.

## தொழில்
ஹைதாரி ஐதராபாத் மாநிலத்திற்குச் செல்வதற்கு முன்பு இந்திய தணிக்கை மற்றும் கணக்கியல் சேவையில் பணியாற்றினார். இங்கு இவர் நிதி அமைச்சராகவும் பின்னர் பிரதமராகவும் ஆனார். அஜந்தா குகைகளின் மறுசீரமைப்பிற்கு இவர் முக்கியக் காரணமாக இருந்தார். நவம்பர் 1930 முதல் ஜனவரி 1931 வரை நடந்த முதல் வட்ட மேசை மாநாட்டிலும் ஐதராபாத்தை பிரதிநிதித்துவப்படுத்தினார்.

சனவரி 1936-ல், இவர் ஐக்கிய இராச்சியத்தின் பிரிவி குழுவில் உறுப்பினராக நியமிக்கப்பட்டார். இவர் 1941-ல் இந்தியத் தலைமை ஆளுநரின் நிர்வாகக் குழுவின் உறுப்பினராக நியமிக்கப்பட்டார்.

## குடும்பம்
இவரின் மனைவி அமினா ஐதாரி தியாப்ஜி குடும்பத்தைச் சேர்ந்தவர் ஆவார். இவரின் மகன் பெயர் முகமது சலே அக்பர் ஐதாரி. இவரது பெயர்த்தி ஹபீபா ஹைடாரி கோவா ஓவியர் மரியோ மிராண்டாவை மணந்தார்.

## கௌரவங்கள்
1928ஆம் ஆண்டு பிறந்தநாள் மரியாதையில் ஐதாரி பிரித்தா அரசாங்கத்தின் ஆண்டகைப் பட்டம் பெற்றார். வைசிராய், இர்வின் பிரபு 17 திசம்பர் 1929 அன்று ஐதராபாத்தில் இவருக்கு ஆண்டகைப் பட்டத்தினை முறையாக வழங்கினார்.

## மேலும் பார்க்கவும்
* அதிதி ராவ் ஹைதாரி
* மரியோ மிராண்டா

## மேற்கோள்கள்

பகுப்பு:ஐதராபாத் இராச்சிய நபர்கள்
பகுப்பு:இந்திய முஸ்லிம்கள்
பகுப்பு:1941 இறப்புகள்
பகுப்பு:1869 பிறப்புகள்
பகுப்பு:தக்காணச் சுல்தான்கள்
இர்பான் அன்சாரி

**இர்பான் அன்சாரி** (*Irfan Ansari*) ஓர் இந்திய அரசியல்வாதியும் இந்திய தேசிய காங்கிரசின் உறுப்பினரும் ஆவார். அன்சாரி 2014 மற்றும் 2019ஆம் ஆண்டுகளில் ஜாம்தாரா மாவட்டத்தில் உள்ள ஜாம்தாடா தொகுதியிலிருந்து சார்க்கண்டு சட்டமன்ற உறுப்பினராக தேர்ந்தெடுக்கப்பட்டு சட்டமன்ற உறுப்பினராகப் பதவி வகித்தார். இவரின் தந்தை, புர்கான் அன்சாரி இந்திய தேசிய காங்கிரசு வேட்பாளராக ஜார்கண்ட் மாநிலத்தின் ஜாம்தாடா தொகுதியின் சட்டமன்ற உறுப்பினராக இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:ஜார்க்கண்ட் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
கயா லால்

**கயா லால்** (*Gaya Lal*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினரான இவர் பல்வால் மாவட்டத்தில் உள்ள ஓடல் தொகுதியில் இருந்து தேர்ந்தெடுக்கப்பட்டு அரியானா சட்டமன்றத்தில் உறுப்பினராக இருந்தார்.

1967 ஆம் ஆண்டில் கயா லால் பதினைந்து நாட்களில் மூன்று முறை கட்சி மாறினார். இந்திய தேசிய காங்கிரசு கட்சியிலிருந்து சனதா கட்சிக்குச் சென்ற இவர் மீண்டும் காங்கிரசு கட்சிக்கு திரும்பி அடுத்த ஒன்பது மணி நேரத்திற்குள் மீண்டும் சனதா கட்சிக்கு மாறினார். கயா லால் ஐக்கிய முன்னணியில் இருந்து வெளியேறி காங்கிரசில் சேர முடிவு செய்தபோது, காங்கிரசு தலைவர் இராவ் பிரேந்திர சிங் இவரை சண்டிகர் பத்திரிகைக்கு அழைத்து வந்து "ஆயா ராம் கயா ராம்" என்று அறிவித்தார். இது பல நகைச்சுவைகள் மற்றும் கேலிச்சித்திரங்களுக்குப் பொருளாக மாறியது. 1985 ஆம் ஆண்டில், இத்தகைய கட்சி விலகல்களைத் தடுக்க அரசியலமைப்பு திருத்தப்பட்டது. கயா லாலின் மகன் உதய் பன் தற்போது இந்திய தேசிய காங்கிரசு கட்சியின் அரியானா பிரிவின் மாநிலத் தலைவராக உள்ளார். 

## மேற்கோள்கள்

பகுப்பு:இந்திய அரசியல்வாதிகள்
பகுப்பு:2009 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:அரியானா நபர்கள்
2022 ஆசிய விளையாட்டுப் போட்டிகள்

**2022 ஆசிய விளையாட்டுப் போட்டிகள்** (2022 Asian Games) என்பது 19வது ஆசிய விளையாட்டுப் போட்டிகள் ஆகும். இவ்விளையாட்டுப் போட்டிகள் 23 செப்டம்பர் 2023 முதல் 8 அக்டோபர் 2023 முடிய சீனா நாட்டின் காங்சூ நகரத்தில் நடத்தப்படுகிறது.  2022ம் ஆண்டில் நடைபெற வேண்டிய இவ்விளையாட்டுப் போட்டி கொரோனா தொற்று பரவல் காரணமாக நிறுத்தி வைக்கப்பட்டு இருந்தது.

## பங்கேற்கும் ஆசிய நாடுகள்
19வது ஆசிய விளையாட்டுப் போட்டிகளில் இந்தியா, சீனா உள்ளிட்ட ஆசியா கண்டத்தின் 45 நாடுகள் பங்கேற்கிறது.

 

## பதக்கப் பட்டியல்


## அடிக்குறிப்புகள்

## வெளி இணைப்புகள்
*Organising Committee's official website in Chinese

பகுப்பு:ஆசிய விளையாட்டுப் போட்டிகள்
பகுப்பு:2023இல் துடுப்பாட்டம்
கோ. சு. மேல்கோட்

**கோ. சு. மேல்கோட்** (16 அக்டோபர் 1901 &ndash; 10 மார்ச் 1982) என்பவர் இந்திய விடுதலைப் போராட்ட வீரர் மற்றும் நாடாளுமன்ற உறுப்பினர் ஆவார். இவரது முழுப்பெயர் **கோபாலையா சுப்புகிருஷ்ணா மேல்கோட்** என்பதாகும்.
thumb|ஐதராபாத் மாநிலத்தின் முதல் அமைச்சரவையின் மற்ற உறுப்பினர்களில் நிதி அமைச்சர் ஜிஎஸ் மெல்கோட்
மேல்கோட் ஒடிசா மாநிலத்தில் உள்ள பெர்காம்பூரில் வசந்த பஞ்சமி புனித நாளில் பிறந்தார். இவர் 1927-ல் ஐதராபாத்தில் உள்ளஉசுமானியா பல்கலைக்கழகத்தில் *எல். எம். எஸ்*. பட்டம் பெற்றார். மேல்கோட் சில காலம் பாரம்பரிய மருத்துவத்தை யோகப் பயிற்சிகளுடன் இணைத்து பயிற்சி செய்தார். இவர் இந்திய மருத்துவ சங்கத்தின் ஐதராபாத்து கிளையின் தலைவராக சில காலம் இருந்தார். மேல்கோட் பதஞ்சலி யோகா ஆராய்ச்சி நிறுவனத்தை நிறுவினார்.

இவர் ஹோம் ரூல் இயக்கம், உப்பு சத்தியாகிரகம் மற்றும் வெள்ளையனே வெளியேறு இயக்கங்கள் போன்ற இந்திய விடுதலை இயக்கத்தின் பல்வேறு நடவடிக்கைகளில் பங்கேற்றார்.

இந்தியச் சுதந்திரத்திற்குப் பிறகு, 1952 மற்றும் 1957க்கு இடையில் முசிராபாத்திலிருந்து ஐதராபாத்து சட்டமன்ற உறுப்பினராக ஐதராபாத்து மாநிலத்தின் வளர்ச்சியில் குறிப்பிடத்தக்கப் பங்களிப்பை வழங்கினார். 1952 முதல் ஐதராபாத்து மற்றும் ஆந்திர மாநிலம் (மாநில மறுசீரமைப்புச் சட்டம், 1956ன் கீழ் ஆந்திரப் பிரதேசத்தை உருவாக்க) ஒன்றிணைக்கும் வரை ஐதராபாத்து மாநிலத்தின் நிதி அமைச்சராகவும் இருந்தார். இவர் இந்திய நாடாளுமன்றத்திற்கு மூன்று முறை (1962, 1967 மற்றும் 1977) ஐதராபாத்து தொகுதியிலிருந்தும், 1957-ல் ராய்ச்சூர் மக்களவைத் தொகுதியிலிருந்தும் தேர்ந்தெடுக்கப்பட்டார்.

இவர் 1970-ல் மக்களவை உறுப்பினர் பதவியிலிருந்து விலகினார். இதன் பின்னர் இந்திய தேசிய காங்கிரசிலிருந்து விலகி தெலங்கானா இயக்கத்தில் சேர்ந்தார். இறுதியில் தெலங்கானா பிரஜா சமிதியில் சேர்ந்தார்.

இவரின் மனைவி விமலாபாய் விடுதலைப் போராட்ட வீரரும் ஆவார்.

## மேற்கோள்கள்

* மெல்கோட் ஜிஎஸ், லுமினரீஸ் ஆஃப் 20ம் செஞ்சுரி, பகுதி I, பொட்டி ஸ்ரீராமுலு தெலுங்கு பல்கலைக்கழகம், ஹைதராபாத், 2005, பக்: 429–30.

## வெளி இணைப்புகள்

* டாக்டர் ஜி எஸ் மெல்கோட்டின் அரிய புகைப்படங்கள்
* லோக்சபா இணையதளத்தில் ஜிஎஸ் மெல்கோட்டின் பயோடேட்டா.
* ஜெனியில் உள்ள ஆவணங்கள் கோப்பகத்தில் ரெஸ்யூமைக் காணலாம். அல்லது இங்கே கிளிக் செய்யவும் GSM_bio.html

பகுப்பு:2ஆவது மக்களவை உறுப்பினர்கள்
பகுப்பு:பொது அலுவல்களுக்காகப் பத்மசிறீ விருதுபெற்றவர்கள்
பகுப்பு:5வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:1982 இறப்புகள்
பகுப்பு:1901 பிறப்புகள்
மேரி கார்பெண்டர்

thumb| சீர்திருத்தவாதிகளின் நினைவுச்சின்னத்தில் மேரி கார்பெண்டரின் பெயர், கென்சல் பசுமை கல்லறை
**மேரி கார்பெண்டர்** (**Mary Carpenter** ) (3 ஏப்ரல் 1807&nbsp;– 14 ஜூன் 1877) ஒரு ஆங்கிலக் கல்வியாளரும் சமூக சீர்திருத்தவாதியுமாவார். ஒரு யூனிடேரியன் மந்திரியின் மகளான, இவர் ஒரு ஆதரவற்ற குழந்தைகளின் இலவச கல்விக்காக அர்ப்பணிக்கப்பட்ட தொண்டு நிறுவனத்தை நிறுவி அதன் மூலம் சீர்திருத்த பள்ளிகளை நிறுவினார். பிரிஸ்டலில் ஏழை குழந்தைகள் மற்றும் இளம் குற்றவாளிகளுக்கு முன்னர் கிடைக்காத கல்வி வாய்ப்புகளை கொண்டு வந்தார்.

இவர் தனது படைப்புகளில் கட்டுரைகள் மற்றும் புத்தகங்களை வெளியிட்டார். பத்தொன்பதாம் நூற்றாண்டின் நடுப்பகுதியில் பல கல்விச் செயல்களை நிறைவேற்றுவதில் இவரது பரப்புரை கருவியாக இருந்தது. இலண்டனின் புள்ளியியல் சங்கத்தால் வெளியிடப்பட்ட கட்டுரையைப் பெற்ற முதல் பெண்மணி இவர்.  இவர் பல மாநாடுகள் மற்றும் கூட்டங்களில் உரையாற்றினார். மேலும் இவரது காலத்தின் முதன்மையான பொதுப் பேச்சாளர்களில் ஒருவராக அறியப்பட்டார். இவர்  அடிமை எதிர்ப்பு இயக்கத்தில் தீவிரமாக இருந்தார்; இவர் இந்தியாவுக்கு வந்த போது, பள்ளிகள் மற்றும் சிறைகளுக்குச் சென்றார். மேலும், பெண் கல்வியை மேம்படுத்தவும், சீர்திருத்த பள்ளிகளை நிறுவவும், சிறைச்சாலை நிலைமைகளை மேம்படுத்தவும் பணியாற்றினார். பிந்தைய ஆண்டுகளில் இவர் ஐரோப்பாவிற்கும் அமெரிக்காவிற்கும் சென்று வந்தார். மேலும், தண்டனை மற்றும் கல்வி சீர்திருத்த பிரச்சாரங்களை மேற்கொண்டார்.

கார்பெண்டர் தனது பிற்காலங்களில் பெண்களின் வாக்குரிமையை பகிரங்கமாக ஆதரித்தார். மேலும் உயர்கல்விக்கான பெண் அணுகலுக்காகவும் பிரச்சாரம் செய்தார். கார்பெண்டர் திருமணம் செய்து கொள்ளவில்லை, ஆனால் அவர் 1858 இல் ரோசன்னா என்ற ஐந்து வயது சிறுமியை தத்தெடுத்து வளர்த்தார். 

## இறப்பு
ஜூன் 1877 இல் தனது வீட்டில் தூக்கத்தில் இறந்தார். பிரிஸ்டலில் உள்ள அர்னோஸ் வேல் கல்லறையில் அடக்கம் செய்யப்பட்டார். பிரிஸ்டல் கதீட்ரலின் வடக்குப் பகுதியில் இவருக்கு ஒரு நினைவுச்சின்னம் உள்ளது.

## சான்றுகள்

## ஆதாரங்கள்
*
*
*

## வெளி இணைப்புகள்

*Works by Mary Carpenter at Google Books
*Elihu Burritt Papers from Swarthmore College Peace Collection

பகுப்பு:1877 இறப்புகள்
பகுப்பு:1807 பிறப்புகள்
பகுப்பு:Coordinates not on Wikidata
தெற்கத்திய நீளவால் கீச்சான்

**தெற்கத்திய நீளவால் கீச்சான்** அல்லது **தெற்கத்திய கருஞ்சாம்பல்முதுகு கீச்சான்** (அறிவியல் பெயர்: *Lanius schach caniceps*) என்பது நீளவால் கீச்சானின் துணையினம் ஆகும். இது மேற்கு, நடு, தென்னிந்தியா, இலங்கை ஆகிய இடங்களில் காணப்படுகிறது.

## விளக்கம்
மைனாவை விட  சிறிய பறவையான தெற்கத்திய நீளவால் கீச்சான் நீண்ட வாலுடன் காட்சியளிக்கும். இது சுமார் 25 செ. மீ. நீளம் இருக்கும். இப்பறவையின் அலகு கொம்பு நிறமான கருப்பாகவும், விழிப்படலம் பழுப்பாகவும், கால்கள் கறுப்புத் தோய்ந்த பழுப்பாகவும் இருக்கும். இது பெரிய தலையோடு, பருத்த வளைந்த அலகோடும் இருக்கும். இதன் வால் நீண்டும் நுனி நோக்கிச் செல்லச் செல்ல குறுகியதாக இருப்பதைக் கொண்டு அடையாளம் காண இயலும். இதன் நெற்றியும்  கண் வழியாக செல்லும் பட்டையும் கறுப்பு நிறத்தில் இருக்கும். தலையும் முதுகும் கருஞ்சாம்பல் நிறத்தில் இருக்கும். இதன் பிட்டம் நல்ல கருஞ்சிவப்பாக இருக்கும். உடலின் அடிப்பகுதி கருஞ்சிவப்புத் தோய்ந்த வெண்மை நிறத்தில் இருக்கும். வால் கறுப்பும் வெளிர் கருஞ்சிவப்பும் கலந்து காணப்படும். இறக்கைகளில் வெள்ளைத் திட்டுகள் காணப்படும். 

## பரவலும் வாழிடமும்
தெற்கத்திய நீளவால் கீச்சான் மேற்கு, நடு, தென்னிந்தியா, இலங்கை ஆகிய இடங்களில் காணப்படுகிறது.  தென்னிந்தியாவில் விளை நிலங்கள், மேய்ச்சல் நிலங்கள், நீர்வளம் மிகுந்த பகுதிகளைச் சார்ந்த இலையுதிர் காட்டுச் சூழலிலைச் சார்ந்து காணப்படும். மலைகளில் 1200 மீட்டர் உயரம் வரை காணப்படும்.   

## நடத்தை
இப்பறவையானது ஓணான், தவளை போன்றவற்றைப் பிடித்து முள்ளில் குத்திவைத்திருந்து பின்னர் வேண்டும்போது உண்ணும் பழக்கம் கொண்டது.      

தெற்கத்திய நீளவால் கீச்சான்  மார்ச் முதல் சூன் முடிய இனப்பெருக்கம் செய்யக்கூடியது. இது முள் மரங்களில்  தரையில் இருந்து நான்கு அல்லது ஐந்து மீடர் உயரத்திற்குள் உள்ள சிறு கிளைகளின் பிரிவில் குச்சிகள், வேர்கள், புற்கள் போன்ற பொருட்களைக் கொண்டு கோப்பை வடிவிலான கூட்டைக் கட்டும்.  கூட்டில் நான்கு முதல் ஆறு வரையிலான முட்டைகளை இடும். இதன் முட்டைகள் வெளிர் புசுமைத் தோய்ந்த வெண்மையாகச் செம்பழுப்புக் கறைகளைக் கொண்டதாக இருக்கும்.

## மேற்கோள்கள்

பகுப்பு:கீச்சான்
பகுப்பு:தென்னிந்தியப் பறவைகள்
பகுப்பு:இலங்கைப் பறவைகள்
கிரிஸ்டேடஸ் பழுப்புக் கீச்சான்

**கிரிஸ்டேடஸ் பழுப்புக் கீச்சான்** (அறிவியல் பெயர்: *Lanius cristatus cristatus*) என்பது பழுப்புக் கீச்சானின் துணையினம் ஆகும். இது மத்திய, கிழக்கு சைபீரியா மற்றும் வடக்கு மங்கோலியா, இந்தியா முதல் மலாய் தீபகற்பம் வரை காணப்படுகிறது.

## விளக்கம்
கொண்டைக்குருவி அளவுள்ள கிரிஸ்டேடஸ் பழுப்புக் கீச்சான் சுமார் 20 செ.மீ. நீளம் உடையது. இதன் மேல் அலகு கொம்பு நிறமான பழுப்பாகவும், கீழ் அலகு ஊன் நிறத்திலும் (முனை தவிர), விழிப்படலம் பழுப்பாகவும், கால்கள் சிலேட் பழுப்பு நிறத்திலும் இருக்கும். இதன் கண் வழியாக ஒரு கரும்பட்டை செல்லும். அந்தக் கரும்பட்டைக்கு மேல் நெற்றி சார்ந்த பகுதி வெண்மையாக இருக்கும். மோவாய், கன்னம், தொண்டை போன்றவையும் வெண்மையாக இருக்கும். உடலின் மேற்பகுதி கருஞ்சிவப்புத் தோய்ந்த பழுப்பு நிறமாக இருக்கும். உடலின் அடிப்பகுதி செம்மஞ்சள் தோய்ந்த பழுப்பு நிறத்தில் இருக்கும்.   

## பரவலும் வாழிடமும்
கிரிஸ்டேடஸ் பழுப்புக் கீச்சான் மத்திய, கிழக்கு சைபீரியா மற்றும் வடக்கு மங்கோலியா, இந்தியா முதல் மலாய் தீபகற்பம் வரை காணப்படுகிறது. வடக்கு ஆசியாவில் உள்ள பறவைகள் குளிர் காலத்தில் தென்னிந்தியாவுக்கு வலசை வருகின்றன. இது தென்னிந்தியாவில் பசுமைமாறாக் காடுகள், இலையுதிர் காடுகள் போன்ற பகுதிகளில் காணப்படுகின்றன. காடுகளை அடுத்த திறந்த வெளிகளிலும் திரியக் காணலாம். மலைகளில் 2000 மீ. உயரம் வரைக் காண இயலும். இவை காலை மாலை வேளைகளில் இரை தேடக்கூடியவை.

## மேற்கோள்கள்

பகுப்பு:கீச்சான்
பகுப்பு:ஆசியப் பறவைகள்
ராதிகா ரஞ்சன் குப்தா

**ராதிகா ரஞ்சன் குப்தா** (*Radhika Ranjan Gupta*) இந்தியாவைச் சேர்ந்த ஓர் அரசியல்வாதியாவார். இவர் 1977ஆம் ஆண்டு சூலை மாதம் 26ஆம் தேதி முதல் 1977ஆம் ஆண்டு நவம்பர் மாதம் 4ஆம் தேதி வரை இந்தியாவின் திரிபுரா மாநிலத்தின் முதலமைச்சராக இருந்தார். இந்த நேரத்தில் சமூக-பன்னாட்டு சூழ்நிலை சாதகமற்றதாக இருந்தது. 1977ஆம் ஆண்டு சூலை மாதம் 26ஆம் தேதியன்று சனதா கட்சிக்கும் இடதுசாரிகளுக்கும் இடையிலான குறுகிய கால கூட்டணியின் தலைவராக இருந்த இவர் மாநிலத்தின் நான்காவது முதலமைச்சரானார்.   
## இறப்பு
1998ஆம் ஆண்டு மே மாதம் 15ஆம் தேதியன்று ராதிகா ரஞ்சன் குப்தா காலமானார்.

## மேற்கோள்கள்
 
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1998 இறப்புகள்
பகுப்பு:திரிபுரா முதலமைச்சர்கள்
பிரபுல்ல குமார் தாசு

**பிரபுல்லா குமார் தாசு** (*Prafulla Kumar Das*)(பிறப்பு c. 1930) இந்திய அரசியல்வாதியும் திரிபுரா மாநில மேனாள் முதலமைச்சரும் ஆவார். இவர் மக்களாட்சி காங்கிரசு கட்சியினைச் சார்ந்தவர். திரிபுரா மாநிலத்தின் முதலமைச்சராக 1 ஏப்ரல் 1977 முதல் 25 சூலை 1977 வரை பதவி வகித்தார்.

## மேற்கோள்கள்

பகுப்பு:திரிபுரா முதலமைச்சர்கள்
பகுப்பு:வாழும் மக்கள்
கணிய பரிணாம மரபியல்

thumb|வலது|உயிரினக் கிளைப்படம்
**கணிய பரிணாம மரபியல்** (Computational phylogenetics) என்பது  கணிய நிரல்களாலும், படிமுறைத் தீர்வுகளாலும், உயிரிய முறைகளாலும், பரிணாம மரபு வழி ஆய்வுகளை மேற்கோள்ளுதல் ஆகும். இதன் முக்கிய இலக்கு யாதெனில், மரபணுக்கள், இனங்கள், உயிரலகுகள் முதலியவற்றைக் கொண்டு கணிய நுட்ப வழிமுறைகளைக் கொண்டு தன்னியக்கமாக உயிரினக் கிளைப்படத்தினை உருவாக்குதல் ஆகும். எடுத்துக்காட்டாக, மனிதர், கொரில்லா குரங்கு, பொனொபோ குரங்கு போன்ற உயர்நிலை விலங்கினக் குடும்பத்தினை (Hominidae) புத்தாய்வு செய்யும் ஆய்வுப் பணிகள் இம்முறைகளால் மேற்கொள்ளப்பட்டன. இந்த ஆய்வுகளில் உயிரினங்களுக்கு இடையே இருக்கும் குறிப்பிட்ட மரபணுக்களின் தொடர்புகள் ஆய்ந்து தொடர்புகள் கண்டறியப்பட்டன. 

## மேற்கோள்கள்

பகுப்பு:தொகுதிமரபியல்
உயிரிக்கிளை

thumb|வலது|உயிரினக்கிளை படநிலை
thumb|வலது|உயிரினக்கிளைப் படம்
**உயிரினக்கிளை** (Clade) என்பது உயிரியல் வகைப்பாட்டியல்  முறைமையின் புதிய அணுகுமுறை அலகுகளில் ஒன்றாகும். உயிரின வகைப்பாட்டு  அறிவியலின் தொடக்க காலத்தில், ஒரு உயிரினத்தின் புறத்தோற்றங்களையும்,  உடலின் உள்ளமைப்புகளையும் கொண்டு வகைப்படுத்துதல் முறைமை கடைபிடிக்கப்பட்டன. உயிரின மரபியல் துறையின் வளர்ச்சியும், கணினியியல் வளர்ச்சியும், பரிணாமயியல் வளர்ச்சியும் ஏற்பட்ட பிறகு, ஒரே உயிரியிலிருந்து உருவான, ஒத்த மரபணுக்களைக் கொண்டவைகளைக் கொண்டு, கணிய பரிணாம மரபியல் நுட்பங்களை அடிப்படையாகக் கொண்டு, உயிரினக்கிளை என்ற அலகு உருவாக்கப்பட்டு, பன்னாட்டு உயிரியல் அறிஞர்களால் பின்பற்றப்படுகிறது.
இந்த அலகினைக் கொண்டே, உயிரினக்கிளை படத்தினை உருவாக்கினர். 

## மேற்கோள்கள்

பகுப்பு:உயிரியல் வகைப்பாடு
பிஜாய் சாகர்

**பிஜாய் சாகர்** (*Bijoy sagar*) (விஜய் சாகர் ) என்பது வடகிழக்கு இந்தியாவில்  திரிபுராவின் உதய்ப்பூரில் உள்ள மிகப்பெரிய ஏரிகளில் ஒன்றாகும். இது மகாதேவ் திகி என்றும் அழைக்கப்படுகிறது. இந்த ஏரி 750 அடி நீளமும் 450 அடி அகலமும் கொண்டது. ஏரியைச் சுற்றியுள்ள பகுதிகள் அடர்ந்த குடியிருப்புகளாக உள்ளன. வடகிழக்கு பகுதியில் அமைந்துள்ள ஒரு வாய்க்கால் வழியாக வீட்டு கழிவுநீர் மற்றும் கழிவு நீரால் ஏரி மாசுபட்டுள்ளது. மக்கள் குளிப்பதற்கும், கழுவுவதற்கும், மீன்பிடிப்பதற்கும் இந்த ஏரியை நம்பியிருக்கிறார்கள். மேலும் சுற்றியுள்ள வீடுகளின் திடக்கழிவுகளும் ஏரியில் விடப்படுகின்றன.

## வரலாறு
வடகிழக்கு இந்தியாவில், 1684-இல் மாணிக்ய அரச மரபால் நிறுவப்பட்ட சுதந்திர திரிபுரா இராச்சியத்தை ஆண்ட  தான்ய மாணிக்யா மற்றும் கோவிந்த மாணிக்யா ஆகியோரின் இடைப்பட்ட ஆட்சிக் காலத்தில் இந்த ஏரி தோண்டப்பட்டது. இந்த ஏரி வீர் விக்ரம் கிசோர் மாணிக்கம் ஆட்சியின் போது அளவிடப்பட்டது.

திரிபுராவின் மன்னர் ஜுஜரூபா மோக் வம்சத்தை தோற்கடித்து ரங்கமதியைக் ( உதய்ப்பூர் முன்பு ரங்கமதி என்றும் அழைக்கப்பட்டது ) கைப்பற்றி கி.பி 590 ஆம் ஆண்டின் மத்தியில் உதய்பூரில் தனது புதிய தலைநகரை நிறுவினார். அவரது சந்ததியினர் தங்கள் பெயரை மாணிக்யா என்று மாற்றிக்கொண்டு உதய்பூரில் திரிபுரசுந்தரி கோயில், புவனேசுவரி கோயில், குணபதி மந்திர், சிவன் கோயில், ஜெகந்நாதர் கோயில், கோபிநாத் கோயில், பதர்சகேத் பாரி மற்றும் துடியா மந்திர் போன்ற பல கோயில்களைக் கட்டினார்கள். இந்த கட்டத்தில், ஏரிகள் மற்றும் கோயில்களின் நகரத்திற்கு அழகு சேர்க்க அமர்சாகர், ஜகந்நாத் திகி, தனிசாகர் (தான்ய சாகர்) மற்றும் பிஜோய் சாகர் (மகாதேவ் திகி) போன்ற பல ஏரிகள் தோண்டப்பட்டன. 19 ஆம் நூற்றாண்டில் திரிபுராவின் தலைநகராகவும் இருந்தது. 

## முக்கியமானவை
திரிபுராவின் முதல் கல்லூரியான நேதாஜி சுபாஷ் மகாவித்யாலயா ஏரியின் கரையில் அமைந்துள்ளது. கல்லூரி 1964 இல் தனது பயணத்தைத் தொடங்கியது. 1977 இல் திரிபுரா அரசு இக்கல்லூரியை நிரந்தரமாக வைக்க ஏரியின் கரையில் ஒரு நிலத்தை ஒதுக்கியது.

ஏரிக்கரையில் சிவனுக்கான திரிபுரேசுவர் கோயில் உள்ளது.

ஏரிக்கு வடக்கே மகாதேவ் கோவிலின் முன் பாறையில் செதுக்கப்பட்ட இரண்டு சிங்கங்களின் உருவங்கள் உள்ளன.

## இதனையும் காண்க
* திரிபுரா
* உதய்ப்பூர், திரிப்புரா

## மேற்கோள்கள்

பகுப்பு:திரிபுராவில் உள்ள ஏரிகள்
பகுப்பு:Coordinates on Wikidata
தான்ய மாணிக்கியா

**தான்ய மாணிக்கியா** (*Dhanya Manikya*) என்பவர் 1490 முதல் 1515 வரை திரிபுரா ராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார். இவர் காலத்தில் திரிபுர சுந்தரி கோயில் நிறுவப்பட்டது. 

## சுயசரிதை
இவரது தளபதிகளான ரே கச்சாக் மற்றும் ரே கச்சம் ஆகியோரின் உதவியால், திரிபுராவின் பிராந்திய களத்தை கிழக்கு வங்காளத்திற்கு நன்கு விரிவுபடுத்தினார். முழு கொமிலா மாவட்டம் மற்றும் வங்காளதேசத்தின் சில்ஹெட், நவகாளி மற்றும் சிட்டகொங் மாவட்டங்களின் சில பகுதிகளின் தனது கட்டுப்பாட்டை நிறுவினார். 

தான்ய மாணிக்கியா பல கோவில்களை அமைத்தார். உதய்ப்பூரில் உள்ள திரிபுரசுந்தரி கோயில் அதில் முதன்மையானது. 1515 ஆம் ஆண்டு பெரியம்மை நோயால் இறப்பதற்கு முன் தன்யா இராணுவ வலிமையின் மூலம் ராச்சியத்தை பலப்படுத்தினார்.

## இதனையும் கான்க

* மாணிக்கிய வம்சம்
* திரிபுரா இராச்சியம்

## மேற்கோள்கள்

## வெளி இணைப்புகள்
*Kingdom of Tripura - University of Queensland
பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
நீம் கரோலி பாபா

**நீம் கரோலி பாபா** (*Neem Karoli Baba*) ((பிறப்பு:ஏறத்தாழ:1900 – இறப்பு:11 செப்டம்பர் 1973), இந்து சமய ஆன்மீக குருவும், அனுமன் பக்தரும் ஆவர். இவரது ஆசிரமங்கள் நைனிடாலில் உள்ள கைன்சி, பிருந்தாவனம், ரிஷிகேஷ், சிம்லா,  நீம் கரோலி கிராமம், பரூக்காபாது மாவட்டம் மற்றும் தில்லியில் உள்ளது. மேலும் அமெரிக்காவின் நியூ மெக்சிகோ மாகாணத்தில் தாவோஸ் நகரத்தில் உள்ளது.
## வாழ்க்கை வரலாறு
தற்கால உத்தரப் பிரதேச மாநிலத்தின் அக்பர்பூர் கிராமத்தில், இலக்குமி நாராயண சர்மாவிற்கு1900ல் அந்தணர் குலத்தில் நீம் கரோலி பாபா இலக்குமண தாஸ் எனும் இயற்பெயரில் பிறந்தார்.இவருக்கு திருமணமாகி, இரண்டு ஆண் குழந்தைகளும், ஒரு பெண் குழந்தையும் பிறந்த பின், 1958ல் துறவறம் பூண்டார்.
நீம் கரோலி பாபா, கிழக்கே குஜராத் முதல் மேற்கே வங்காளம் வரையும், வடக்கே இமயமலை முதல் தெற்கே  விந்திய மலைத்தொடர் வரை வட இந்தியா முழுவதும் தீர்த்த யாத்திரை மேற்கொண்டு, பக்தி யோகத்தை பரப்பினார்.
## படக்காட்சிகள்

## மேற்கோள்கள்

## உசாத்துணை

* 
* 
* 
* 
* 
* 
* 
* 
* 
* 
* 

## வெளி இணைப்புகள்
*
*
*
***
*

பகுப்பு:1900 பிறப்புகள்
பகுப்பு:1973 இறப்புகள்
பகுப்பு:இந்து சமயப் பெரியார்கள்
பகுப்பு:உத்தரப் பிரதேச நபர்கள்
பகுப்பு:இந்திய யோகிகள்
நிலோத்பால் பாசு

**நிலோத்பால் பாசு** (*Nilotpal Basu*) இந்தியாவைச் சேர்ந்த ஓர் அரசியல்வாதியாவார். இந்திய பொதுவுடமைக் கட்சியின் (மார்க்சிசுட்டு) உறுப்பினரான இவர்  இந்திய நாடாளுமன்றத்தின் மேலவையான மாநிலங்களவையில் மேற்கு வங்காளத்தை பிரதிநிதித்துவப்படுத்திய நாடாளுமன்ற உறுப்பினராக இருந்தார். கிராமீன் சஞ்சார் சங்கம் என்ற ஒரு தன்னார்வ தொண்டு நிறுவனத்தையும் இவர் நடத்தி வருகிறார். மேற்கு வங்கத்தில் மாநிலம் மற்றும் இந்திய தொடர்பாடல் நிறுவனமான பி.எசு.என்.எல் என்ற பாரத் சஞ்சார் நிகாம் நிறுவனத்தின் ஆதரவுடன் பொது அழைப்பு அலுவலகம்  திட்டத்தைத் தொடங்கியது. வங்கியில் வாங்கிய கடனை திருப்பி செலுத்தாததால் பாசு சர்ச்சையில் சிக்கினார்.

## மேற்கோள்கள்

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:மேற்கு வங்காள அரசியல்வாதிகள்
பகுப்பு:இந்தியப் பொதுவுடைமைக் கட்சி அரசியல்வாதிகள்
முகுத் மாணிக்கியா

**முகுத் மாணிக்கியா** (*Mukut Manikya*) 15 ஆம் நூற்றாண்டின் பிற்பகுதியில் திரிபுரா ராச்சியத்தை ஆண்ட மாணிக்கிய வம்ச ஆட்சியாளராக இருந்தார்.

பிரதாப் மாணிக்கியா மற்றும் முதலாம் விசய மாணிக்கியா ஆகியோரின் சுருக்கமான ஆட்சியைத் தொடர்ந்து முகுத் அரியணையைப் பெற்றார். அவர்கள் முறையே இவரது அண்ணன் மற்றும் தந்தைவழி மருமகன். இவரது உடனடி முன்னோடிகளின் ஆட்சியின் போது இவரது செல்வாக்கு இராணுவத் தலைவர்களின் ஆதரவின் மூலம் உறுதி செய்யப்பட்டது. இது 1489 இல் நிகழ்ந்ததாக நாணயவியல் சான்றுகள் குறிப்பிடுகின்றன 

இருப்பினும், முகுத்தின் சொந்த ஆட்சி மிகவும் குறுகியதாகவே இருந்தது. அதற்குப் பதிலாக அடுத்த ஆண்டு (அதாவது 1490) தயாரிக்கப்பட்ட நாணயங்கள் இவரது சகோதரர் தான்ய மாணிக்கியாவின் பெயரைக் காட்டுகின்றன. இவர் தலைவர்களின் ஆதரவை இழந்திருக்கலாம். பின்னர் இவரை ஆட்சியிலிருந்து அகற்றப்பட்டிருக்கலாம்.

## மேற்கோள்கள்

பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
காட்மோயிண்டைட்டு

**காட்மோயிண்டைட்டு** (*Cadmoindite*) என்பது  CdIn2S4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இதுவோர் அரிய காட்மியம் இண்டியம் சல்பைடு கனிமமாகும். சைபீரியாவில் குரில் தீவுகளில் உள்ள குத்ரியாவி எரிமலை, இட்ரூப் தீவில் உள்ள உயர் வெப்பநிலை (450-600 °C) எரிமலை பிளவுப் பகுதியில் கண்டுபிடிக்கப்பட்டது. செக் குடியரசின் போகிமியாவில் உள்ள கேடெரினா நிலக்கரிச் சுரங்கத்திலும் இது கிடைக்கிறது.

CdIn2S4 பல்வண்ணப் பளிங்குருவக் கட்டமைப்பை வெளிப்படுத்துகிறது, இது 8 எண்முகங்களால் ஒருங்கிணைக்கப்பட்டும் 16 நான்முகிகளால்  ஒருங்கிணைக்கப்பட்ட நேர்மின் அயனி தளங்களைக் கொண்ட ஒரு கன அலகு செல் மூலம் விவரிக்கப்படுகிறது. நேர்மின் அயனித் தளங்களில் Cd(II) மற்றும் In(III) ஆகியவற்றின் விநியோகம் நிலையான எக்சு-கதிர் படிகவியல் ஆய்வு நுட்பங்களால் தெளிவுபடுத்துவது கடினம், ஏனெனில் இரண்டு இனங்களும் சம் எலக்ட்ரான் எண்ணிக்கையைக் கொண்டுள்ளன. ஆனால் செயற்கை மாதிரிகளில் ராமன் நிறமாலை அளவீடுகள்  மற்றும் அடர்த்தி செயல்பாட்டுக் கோட்பாடு உருவகப்படுத்துதல்கள் ஆகியவை இரண்டும் நான்முகத் தளங்களில் சுமார் 20% இண்டியம்(III) நேர்மின் அயனிகளால் ஆக்கிரமிக்கப்பட்டுள்ளன என்பதைக் குறிக்கின்றன.

பன்னாட்டு கனிமவியல் சங்கம் காட்மோயிண்டைட்டு கனிமத்தை Cad என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:காட்மியம் கனிமங்கள்
பகுப்பு:இண்டியம் கனிமங்கள்
பகுப்பு:சல்பைடு கனிமங்கள்
பகுப்பு:கனசதுரக் கனிமங்கள்
கோவிந்த மாணிக்கியா

**கோவிந்த மாணிக்கியா** (*Govinda Manikya*) (இ. 1676) 1660 முதல் 1661 வரையிலும், மீண்டும் 1667 முதல் 1676 வரையிலும் திரிபுரா இராச்சியத்தை ஆண்ட  மாணிக்கிய வம்ச அரசனாவார். ஒரு திறமையான மற்றும் வெற்றிகரமான ஆட்சியாளராகக் கருதப்பட்டாலும், இவரது ஆட்சி தற்காலிகமாக அகற்றப்பட்டு, இவரது இளைய சகோதரனால் அபகரிக்கப்பட்டதன் மூலம் சிலகாலமே ஆட்சி புரிந்துள்ளார்.

## வாழ்க்கை
மன்னன் கல்யாண் மாணிக்கியாவின் மூத்த மகனான, கோவிந்தன் தனது தந்தை 1660 இல் இறந்த பிறகு அரியணை ஏறினார். இருப்பினும், பதவியேற்ற ஒரு வருடத்திற்குள் இவரது சகோதரர் சத்ர மாணிக்கியாவால் பதவியிலிருந்து தூக்கியெறியப்பட்டார். இவரது சகோதரார் முகலாயப் பேரரசின் உதவியுடன் அரியணையைக் கைப்பற்றி கோவிந்தை நாடுகடத்தினார்.

கோவிந்தா சிட்டகாங் மலைப் பகுதிக்கு தப்பிச் சென்றார். திரிபுராவின் வரலாற்றைக் கூறும் *ராஜ்மாலா*வின் கூற்றுப்படி, முகலாய பேரரசர் ஔரங்கசீப்பின் இதேபோல் நாடு கடத்தப்பட்ட சகோதரரான ஷா ஷுஜாவுடன் இவர் நட்பை வளர்த்துக் கொண்டார். இருப்பினும், இரண்டு இளவரசர்களுக்கு இடையிலான சந்திப்பு சாத்தியமற்றது என்று காலவரிசை தரவு சுட்டிக்காட்டுகிறது. கோவிந்தா பின்னர் அரக்கானில் தஞ்சமடைந்தார். அதன் ஆட்சியாளர் 1667 இல் திரிபுராவை மீட்க இவருக்கு உதவினார். இந்தக் கட்டத்தில் கோவிந்தா சத்ராவைக் கொன்றாரா அல்லது அவர் ஏற்கனவே இறந்துவிட்டாரா என்பது பற்றிய கணக்குகள் முரண்படுகின்றன.

ஆட்சிக்கு வந்த பின்னர் இவர் முகலாயர்களை சமாதானப்படுத்த, ஆண்டுதோறும் ஐந்து யானைகளை அனுப்ப ஒப்புக்கொண்டார். கோவிந்தா பொதுவாகப் முகலாயப் பேரரசுடன் நல்லுறவைப் பேணி வந்தார், திரிபுரா ஒரு நடைமுறை சுதந்திர நிலையை அனுபவிக்க முடிந்தது. இவர் ஒரு திறமையான நிர்வாகியாகவும், கலை மற்றும் கற்றலின் புரவலராகவும் பார்க்கப்படுகிறார். இவரது ஆட்சியின் போது, *ராஜ்மாலா*வின் மூன்றாவது பகுதி முடிக்கப்பட்டது. நாரத புராணம் வங்காள மொழியில் மொழிபெயர்க்கப்பட்டது.

கோவிந்தா 1676 இல் இறந்தார். பின்னர் இவரின் மகன் ராம மாணிக்யா ஆட்சி செய்தார். பல நூற்றாண்டுகளுக்குப் பிறகு, இரவீந்திரநாத் தாகூரின், *விஷர்ஜன்* மற்றும் *ராஜர்ஷி* போன்ற நாடகங்களில் இவர் சித்தரிக்கப்பட்டார்.

## மேற்கோள்கள்

பகுப்பு:1676 இறப்புகள்
பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
வசந்த்ராவ் பல்வந்த்ராவ் சவான்

**வசந்த்ராவ் பல்வந்த்ராவ் சவான்** (*Vasantrao Balwantrao Chavan*, 15 ஆகத்து 1954 – 26 ஆகத்து 2024) இந்தியாவைச் சேர்ந்த ஓர் அரசியல்வாதியாவார். 13 ஆவது மகாராட்டிர சட்டப் பேரவையில் இவர் உறுப்பினராக இருந்தார். இந்திய தேசிய காங்கிரசுக் கட்சியைச் சேர்ந்த இவர் நைகான் சட்டமன்றத் தொகுதியைப் பிரதிநிதித்துவப்படுத்தினார்.  முன்னதாக வசந்த்ராவ் நைகானில் சுயேட்ச்சை சட்டமன்ற உறுப்பினராக இருந்தார். செப்டம்பர் 2014 ஆம் ஆண்டில் இந்திய காங்கிரசுக் கட்சியில் இணைந்தார். 2014 ஆம் ஆண்டு மே மாதத்தில் சட்டப் பேரவையின் பொதுக் கணக்குக் குழுவில் உறுப்பினராக நியமிக்கப்பட்டார்.  நைகானில் உள்ள ஜந்தா உயர்நிலைப்பள்ளி மற்றும் வேளாண்மைக் கல்லூரியின் தலைவராகவும் பணியாற்றினார்.

## மேற்கோள்கள்

பகுப்பு:1954 பிறப்புகள்
பகுப்பு:2024 இறப்புகள்
பகுப்பு:மகாராட்டிர அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:18ஆவது மக்களவை உறுப்பினர்கள்
மெய்இருவித்திலி

**மெய்இருவித்திலி** (Eudicots) என்பது உயிரிக்கிளைகளில் ஒரு அலகாகும். இச்சொல்லானது, இருவித்திலைத் தாவரம் என்ற முந்தைய தாவர வகைப்பாட்டியல் அலகிலிருந்து உருவாக்கப்பட்டதாகும். எனவே, இத்தாவரங்களை முன்பு, 'முக்குழியுடைப் பூந்துள்' (colpi) தாவரங்கள் (tricolpates or non-magnoliid dicots) என அழைத்தனர். 1991 ஆம் ஆண்டு பரிணாம தாவரவியலாளர் யேம்சு எ. டோய்லி (James A. Doyle]] என்பவரும், தொல்தாவரவியல் அறிஞர் (paleobotanist) கார்ல் எல். ஓட்டன் (Carol L. Hotton) சான்றுகளுடன் விவரித்தனர்.

 

## மரபு வழி தோற்றம்

மெய்இருவித்திலிகளின் மரபு வழி தோற்றமானது கீழுள்ள மரபுக்கிளை படம் மூலம் விளக்கப்படுகிறது:

----

## மேற்கோள்கள்

பகுப்பு:தாவர வகைப்பாட்டியல்
நில, நன்னீர் தாவரம்

**நில, நன்னீர் தாவரம்** (Streptophyta) என்பது தாவர வகைப்பாட்டியல் முறைமையில் இருக்கும்  உயிரிக்கிளைகளில் ஒன்றாகும். இதன் கூட்டுத்தொகுப்பு தாவரவியல் அறிஞர்களிடம் வேறுபட்டாலும், பெரும்பான்மையான தாவரவியலாளர் நிலத்தாவரங்களையும், சில பச்சைப் பாசிகளைத் தவிர, பெரும்பான்மையான பச்சை பாசிகளையும் (Chlorophyta), சில கடற்பாசிகளையும் (Prasinodermophyta) தவிர அமைந்துள்ளமையை ஏற்றுக் கொள்கின்றனர்.

## மேற்கோள்கள்

பகுப்பு:தாவர வகைப்பாட்டியல்
பன்னர்கட்டா (திரைப்படம்)

**பன்னர்கட்டா** (*Bannerghatta*) என்பது அறிமுக இயக்குநர் விஷ்ணு நாராயணன் இயக்கி 2021ஆம் ஆண்டு வெளியான இந்திய மலையாள மொழி மர்ம திரில்லர் திரைப்படம் ஆகும். இத்திரைப்படத்தின் கதையினை அர்ஜுன் பிரபாகரன் மற்றும் கோகுல் ராமகிருஷ்ணன் எழுதினர். இப்படத்தில் கார்த்திக் ராமகிருஷ்ணன் நடித்துள்ளார். அமேசான் பிரைம் மூலம் படம் உலகம் முழுவதும் வெளியிடப்பட்டது. கேரளாவின் 26வது சர்வதேச திரைப்பட விழாவில் கலந்துகொள்ள அதிகாரப்பூர்வமாகத் தேர்வு செய்யப்பட்டது.

## மேற்கோள்கள்

## வெளி இணைப்பு
* Bannerghatta Amazon Prime
* 

பகுப்பு:அமேசான் பிரைம் வீடியோ அசல் திரைப்படங்கள்
பகுப்பு:2021 மலையாளத் திரைப்படங்கள்
பகுப்பு:2022 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
சுலேகா கும்பாரே

**சுலேகா நாராயண் கும்பாரே** (*Sulekha Narayan Kumbhare*) இந்தியாவைச் சேர்ந்த ஓர் அரசியல்வாதியாவார். 1962 ஆம் ஆண்டில் இவர் பிறந்தார்.  அரசியல்வாதி, வழக்கறிஞர் மற்றும் அம்பேத்காரிய-பௌத்த ஆர்வலர் என பன்முகத்தன்மையுடன் இவர் இயங்கினார்.  பகுசன் குடியரசுக்  ஏக்தா மஞ்சு என்ற பிராந்தியக் கட்சியின் நிறுவனர் மற்றும் தலைவராகவும் அறியப்படுகிறார். 1999 ஆம் ஆண்டு முதல் 2014 ஆம் ஆண்டு வரை மகாராட்டிர மாநில அரசாங்கத்தின் மந்திரிசபையில் ஓர் அமைச்சராகப் பணியாற்றினார். மகாராட்டிரா மாநில சட்டமன்ற உறுப்பினராக 1999 ஆம் ஆண்டு முதல் 2004 ஆம் ஆண்டு வரை பணியாற்றினார். அப்போது நாக்பூர் மாவட்டத்தில் உள்ள காம்தி தொகுதியில் தேர்ந்தெடுக்கப்பட்ட இந்திய குடியரசுக் கட்சியின் பிரதிநிதியாக இவர் இருந்தார். சிறுபான்மையினருக்கான தேசிய ஆணையத்தின் உறுப்பினராகவும்  உள்ள இவர்  ஓர் அம்பேத்காரிய ஆர்வலராகவும்  தனது வாழ்நாள் முழுவதையும் பௌத்தத்தைப் பரப்புவதிலும் செலவிடுகிறார்.

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்தியப் பௌத்தர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:நாக்பூர் மாவட்ட நபர்கள்
அரசு பெண்கள் முதுகலை கல்லூரி, இட்டாவா

**அரசு பெண்கள் முதுகலை கல்லூரி, இட்டாவா** (*Government Girls Post Graduate College, Etawah*), முன்பு **பஞ்சாயத்து ராஜ் அரசு பெண்கள் கல்லூரி**, உத்தரபிரதேசத்தின் இட்டாவாவில் அமைந்துள்ள ஒரு கல்லூரி ஆகும். இக்கல்லூரி இளங்கலை, இளம் வணிகவியல் மற்றும் முதுகலைப் படிப்புகளை வழங்கும் அரசு மகளிர் கல்லூரியாக உள்ளது. இக்கல்லூரி 1991-ல் பஞ்சாயத்து ராஜ் அரசு பெண்கள் கல்லூரியாக நிறுவப்பட்டது. இது கான்பூரின் சத்ரபதி ஷாகுஜி மகாராஜ் பல்கலைக்கழகத்துடன் இணைக்கப்பட்டுள்ளது.

## மேற்கோள்கள்

பகுப்பு:Coordinates on Wikidata
பகுப்பு:மகளிர் பல்கலைக்கழகங்களும் கல்லூரிகளும்
பகுப்பு:உத்தரப் பிரதேசக் கல்லூரிகள்
பூக்கும் தாவர மரபுநெறி குழுமம்

**பூக்கும் தாவரத் தொகுதிமரபு குழுமம்** (Angiosperm Phylogeny Group = **APG**) என்பது முறைசாரா பன்னாட்டு தாவர வகைப்பாட்டியல்  அறிஞர் குழுமம் ஆகும். இவர்கள் உலகிலுள்ள பூக்குந்தாவரங்களை, பரிணாம மரபு வழிமுறைகளையும், கணியவழித் தீர்வுகளையும் கொண்டு ஒருமித்த எண்ணத்துடன் வகைப்படுத்தும் நெறிமுறைகளை உருவாக்கி வகைப்படுத்துகின்றனர். இதனால் பூக்கும் தாவரத்தொகுதிகள் குறித்த புதிய எண்ணங்களும், அணுகமுறைகளும் தாவரவியல் ஆய்வில் தோன்றுகின்றன. 

## பதிப்புகள்
இதுவரை 1998, 2003, 2009,   2016 ஆகிய நான்கு ஆண்டுகள், இந்த பன்னாட்டு அமைப்பின் ஆய்வுப் பதிப்புகள் வெளியிடப்பட்டுள்ளன. இப்பதிப்புகளால் தாவரங்களின் ஒற்றைத்தொகுதிமரபு உயிரினத் தோற்றம் என்ற கோட்பாடு வலுவற்றதாக ஆகிவிட்டது. மேலும், உலகின் முக்கிய உலர் தாவரகம் வழிமுறைகளும் மாற்றியமைக்கப்பட்டுள்ளன.

## மேற்கோள்கள்

பகுப்பு:தாவர வகைப்பாட்டியல் அமைப்புகள்
திலீப்ராவ் தேசுமுக்

**திலீப்ராவ் தக்தோஜிராவ் தேசுமுக்** (*Diliprao Deshmukh*) (பிறப்பு 18 ஏப்ரல் 1950) என்பவர் இந்திய அரசியல்வாதியும் விலாசுராவ் தேசுமுக்கின் இளைய சகோதரரும் ஆவார். இவர் மகாராட்டிரா மாநிலத்தில் முதல்வர் சுசில் குமார் சிண்டேவின் அமைச்சரவையில் நிதி மற்றும் திட்டமிடல் துறை அமைச்சராகப் பணியாற்றினார்.

தேசுமுக் 2000-ஆம் ஆண்டு மகாராட்டிராவின் சட்ட மேலவைக்குத் தேர்ந்தெடுக்கப்பட்டார். அசோக் சவானின் அமைச்சரவையில் அமைச்சராகப் பணியாற்றினார். அரசியலுக்கு வருவதற்கு முன்பு,மகாராட்டிரா மாநில கூட்டுறவு வங்கியின் துணைத் தலைவராக இருந்தார்.

## மேற்கோள்கள்

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:மகாராட்டிர அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
தாரகைத் தாவரம்

**தாரகைத் தாவரம்** (Asterids) என்ற உயிரிக்கிளையானது,  பூக்கும் தாவர மரபுநெறி குழுமம் வெளியிட்ட நான்காம் பதிப்பிலுள்ள(APG IV, 2016) உயிரிக்கிளைகளில் ஒன்றாகும்.  இக்கிளையில்  80,000 இனங்களுக்கும் மேற்பட்ட தாவரங்கள் அமைந்து, பூக்கும் தாவரத் தொகுதியின் மூன்றாவது பெரிய உயிரினக்கிளையாகத் திகழ்கிறது. 'அசுடர்' ("aster-") என்ற சொல்லுக்கு தாரகை; விண்மீன்; நட்சத்திரம் என்பது பொருளாகும். எனவே, இந்த உயிரினக்கிளைக்கு  *தாரகைத்தாவரம்* என பெயர் அமைந்தது.

## மேற்கோள்கள்

பகுப்பு:தாவர வகைப்பாட்டியல்
இராஷ்டிரிய ரைபிள்ஸ்

**ராஷ்டிரிய ரைபிள்ஸ்** (*Rashtriya Rifles*) (சுருக்கமாக:**RR**) இந்தியாவின் ஜம்மு காஷ்மீர் மாநிலத்தில் தீவிரவாதத்தை ஒடுக்குவதற்காக 1958 ஆயுதப்படை (சிறப்பு அதிகாரங்கள்) சட்டத்தின் கீழ் 1990ல் நிறுவப்பட்டது.இது ஒரு பயங்கரவாத எதிர்ப்புப் படை ஆகும்.
ராஷ்டிரிய ரைபிள்ஸ் படை, இந்தியத் தரைப்படையிலிருந்து 75,000 வீரர்களைக் கொண்டது. இதன் கூடுதல் தலைமை இயக்குநராக இந்திய இராணுவத்தின் மேஜர் ஜெனரல் கட்டளை தளபதியாக இருப்பார்.

## அமைப்பு
ஜம்மு காஷ்மீரில் ராஷ்டிரிய ரைபிள்ஸ் ஐந்து பயங்கரவாத எதிர்ப்புப் படைகளைக் கொண்டது.

* பயங்கரவாத எதிர்ப்புப் படை  - ரோமியோ படை – ரஜௌரி மாவட்டம் மற்றும் பூஞ்ச் மாவட்டம் 
* பயங்கரவாத எதிர்ப்புப் படை - டெல்டா படை – தோடா மாவட்டம்
* பயங்கரவாத எதிர்ப்புப் படை- விக்டர் படை - அனந்தநாக் மாவட்டம், புல்வாமா மாவட்டம், சோபியான் மாவட்டம், குல்காம் மாவட்டம் மற்றும் பட்காம் மாவட்டம் 
* பயங்கரவாத எதிர்ப்புப் படை- கிலோ படை – ஸ்ரீநகர் மாவட்டம், குப்வாரா மாவட்டம், பாரமுல்லா மாவட்டம்
* பயங்கரவாத எதிர்ப்புப் படை  -யூனிபார்ம் படை  – உதம்பூர் மாவட்டம், இராம்பன் மாவட்டம், ஜம்மு மாவட்டம்

## இதனையும் காண்க
* அசாம் ரைப்பிள்ஸ்
* இந்தியத் துணை இராணுவப் படைகள்

## மேற்கோள்கள்

## வெளி இணைப்புகள்
* Rashtriya Rifles on GlobalSecurity.org

பகுப்பு:இந்தியத் துணை இராணுவம்
பகுப்பு:பயங்கரவாத எதிர்ப்புப் படைகள்